Розум і пачуцьці (фільм)

**«Розум і пачу́цьці»** () — фільм-драма 1995 году, зрэжысэраваная Энг Лі паводле аднайменнага раману 1811 году ангельскай літаратаркі Джэйн Остын. Сцэнар быў падрыхтаваны Эмай Томпсанай, якая да таго ж выканала галоўную ролю Эліноры Дэшўуд, у той час як ейную малодшую сястру Марыяну згуляла Кейт Ўінсьлет. Акрамя вышэйзгаданых акторак іншыя ролі выканалі Г’ю Грант, Алан Рыкман, Імаджэн Стабс, Грэг Ўайз, Г’ю Лоры ды іншыя.

## Зьмест
Шляхціч Дэшвуд (Том Ўілкінсан) на ложышчы сьмерці даручыў свайму сыну ад першага шлюбу Джону (Джэймз Фліт) паклапаціцца аб ягонай другой жонцы і трох дачок, бо ў адпаведнасьці з ангельскім правам яны анічога не ўспадкуюць. Джон абяцае зрабіць гэта, аднак ягоная хцівая жонка Фані (Гарыет Ўолтэр) пераконвае яго, што ягоным сёстрам ня трэба дапамагаць фінансава. Джон і Фані прыбываюць у маёнтак, дзе жывуць Элінора (Эма Томпсан), Марыяна (Кейт Ўінсьлет) і Маргарэт (Мірыям Франсуа) і пані Дэшвуд (Джэма Джонз), і які цяпер належыць ім. Яны прымушаюць жанчын шукаць сабе новы дом. Фані запрашае свайго брата Эдварда Фэрарза (Г’ю Грант) ў госьці да двару, і Элінора ды Эдвард сябруюцца на нездаволеньне Фані. Фані кажа пані Дэшвуд, што Эдвард будзе пазбаўлены спадчыны ў выпадку таго, калі ён ажэніцца зь кімсьці, хто ня мае грошаў.

Пан Джон Мідлтан (Робэрт Гардзі), стрыечны брат пані Дэшвуд, прапануе ёй невялікі двор у Дэваншыры, куды жанчыны і накіроўваюцца, узяўшы толькі некалькі чалавек з сваёй чэлядзі. У новым месцы Дэшвуды спаткаюцца з палкоўнікам Брэнданам (Алан Рыкман), які адразу закахаўся ў Марыяну. Тым ня менш, Марыяна ня лічыць яго здольным да каханьня. Аднойчы, Марыяна разам з Маргарэт блукала пад дажджом па лугах і неўзабаве павалілася, траўмаваўшы нагу. На дапамогу дзяўчыне прыйшоў Джон Вілябі (Грэг Ўайз), у якога ў сваю чаргу пакахала Марыяна. Яны бавяць разам шмат часу і, здаецца Джон гатовы прапанаваць шлюб, але замест гэтага выбачаецца і пасьпешліва на запыт родзічаў накіроўваецца да Лёндану, што разьбівае Марыяне сэрца.

Джонава сьвякруха пані Джэнінгс (Элізабэт Спрыгс) запрашае пані Дэшвуд і яе дачок, пана (Г’ю Лоры) і пані Палмэр (Імэлда Стонтан) на вячэру. Да іх далучаецца Люсі Стыл (Імаджэн Стабс), якая распавядае пад сакрэтам Эліноры, што яна і Эдвард Фэрарз патаемна заручыліся пяць гадоў назад. Такі расклад засмучае Элінору, якая мае ўзаемнае каханьне з Эдвардам, але ён як чалавек гонар мае ажаніцца зь Люсі праз сваё даўняе абяцаньне. Пані Джэнінгс бярэ з сабой Люсі, Элінору і Марыяну ў падарожжа ў Лёндан, дзе яны спаткаюцца зь Вілябі на балі. Выяўляецца, што ён заляцаецца да панна Грэй, чым даводзіць Марыяну да сьлёзаў. Палкоўнік Брэндан пазьней тлумачыць Эліноры, што Вілябі спакусіў і кінуў Бэт, пазашлюбную дачку былой каханкі палкоўніка. Калі цётка Вілябі пані Ален выявіла сувязь яе пляменьніка яны пазбавіла яго спадчыны, таму ён н вырашыў абрацца шлюбам дзеля грошаў. Сумленны Брэндан кажа Эліноры, што Вілябі па-сапраўднаму кахаў Марыяну, але быў вымушаны заляцацца да пані Грэй, каб выправіць сваё гаротнае фінансавае становішча.

Люсі Стыл запрашаюць да Джона і Фані Дэшвудаў. Мяркуючы, што Фані сяброўка Люсі выкравае ёй, што яна і Эдвард мелі заручыцца шмат гадоў таму. Фані ў лютасьці выганяе Люсі з дому, а маці Эдварда патрабуе ад яго скасаваць заручыны. Ён адмаўляецца як чалавек годны і застаецца без утрыманьня. Дазнаўшыся пра гэта, палкоўнік Брэндан праз Элінору прапануе яму ўзначаліць парафію ў сваім дварэ. Вяртаючыся дадому Элінора і Марыяна спыняюцца на ноч у загараднай сядзібе Пальмэраў, якія жывуць недалёка ад двару Вілябі. Марыяна бяжыць да двару каханага і трапляе пад залеву, падхапіўшы ліхаману. Гэтым разам яе знаходзіць і выратоўвае палкоўнік Брэндан. Пальмэры зьязджаюць з двару, кіруючыся рэкамэндацыі лекара і баючыся, што іх нованароджанае дзіцяці таксама захварэе. Элінора застаецца побач з Марыянай, пакуль яна не крыяе. Палкоўнік Брэндан і Марыяна пачынаюць бавіць час разам, і гэтым разам яна адчувае прыязнасьць да палкоўніка і закахалася ў яго. Яна прызнаецца Эліноры, што нават калі б Вілябі абраў яе, яна больш не перакананая, што каханьне да яго было б дастатковым, каб зрабіць яго шчасьлівым.

Дэшвуды неўзабаве дазнаюцца, што панна Стыл сталася паняю Фэрарз, і мяркуюць, што яна пабралася шлюбам з Эдвардам. Пазьней Эдвард наведвае іх дом і распавядае ім, што на самой справе панна Стыл выйшла замуж за яго брата Робэрта (Рычард Ламсдэн). Пачуўшы гэта, Элінора, нарэшце, разчулілася, больш ня ў стане хаваць свае пачуцьці. Эдвард кажа Эліноры, што яго сэрца належыць і будзе належыць толькі ёй. Абедзьве сястры абіраюцца шлюбам з сваімі каханымі. Вілябі назірае за іх вясельлем здалёк з шкадаваньнем на твары, апасьля зьязджае.

## Крытыка
*«Розум і пачуцьці»* атрымалі пераважна станоўчыя водгукі кінакрытыкаў і былі ўключаныя ў шматлікія сьпісы найлепшых фільмаў году. На Rotten Tomatoes фільм мае рэйтынг ухваленьня 97%, базуючыся на 64 рэцэнзіях, а сярэдная адзнака на рэсурсе складае 8,00/10. На думку крытыкаў, фільм ёсьць незвычайна спрытнай, вельмі сьмешнай адаптацыяй твору Джэйн Остын, дзякуючы выдатнай працы Эмы Томпсан. На Metacritic фільм мае сярэднеўзважаных 84 балаў з 100 магчымых на аснове 21 агляду, што сьведчыць пра ўсеагульнае ўхваленьне. Аўдыторыя, апытаная CinemaScore, надала кінастужцы адзнаку А паводле шкалы ад А да F. У артыкуле да часопіса Variety Тод Макарці заўважыў, што посьпеху фільму спрыялі высокакваліфікаваныя акторы, а таксама выбар Лі ў якасьці рэжысэра.

## Крыніцы

## Вонкавыя спасылкі
* 
* 
* 

Катэгорыя:Фільмы 1995 году
Катэгорыя:Фільмы ЗША
Катэгорыя:Фільмы ЗША 1995 году
Катэгорыя:Фільмы Энга Лі
Катэгорыя:Брытанскія гістарычныя фільмы
Катэгорыя:Брытанскія рамантычныя фільмы
Катэгорыя:Гістарычныя фільмы ЗША
Катэгорыя:Рамантычныя фільмы ЗША
Катэгорыя:Гістарычныя фільмы
Катэгорыя:Рамантычныя фільмы
Катэгорыя:Фільмы Columbia Pictures
Катэгорыя:Фільмы на ангельскай мове